27.6.2022
SL
Uradni list Evropske unije
L 169/49
(c) jaht, ki se uporabljajo v negospodarske namene; (d) lesenih ladij primitivne gradnje.
2.
Člen 6 se uporablja za pomorščake, ki imajo spričevalo, ki ga izda država članica, ne glede na njihovo državljanstvo.
Člen 2 Opredelitev pojmov
V tej direktivi se uporabljajo naslednje opredelitve pojmov: (1) „poveljnik ladje“ pomeni osebo, ki poveljuje ladji; (2) „častnik“ pomeni člana ladijske posadke razen poveljnika ladje, ki je kot tak imenovan na podlagi nacionalnih zakonov ali drugih predpisov, ali, če teh ni, po kolektivni pogodbi ali običaju; (3) „krovni častnik“ pomeni častnika, kvalificiranega v skladu z določbami poglavja II Priloge I; (4) „prvi častnik“ pomeni častnika, ki je po stopnji najviši za poveljnikom ladje in prevzame poveljstvo ladje ob onesposobljenosti poveljnika ladje; (5) „častnik stroja“ pomeni častnika, kvalificiranega v skladu z določbami poglavja III Priloge I; (6) „strojni upravitelj“ pomeni najvišjega častnika stroja, odgovornega za mehanični ladijski pogon in obratovanje, pa tudi za vzdrževanje mehaničnih in električnih naprav na ladji; (7) „drugi častnik stroja“ pomeni častnika stroja, ki je po stopnji za strojnim upraviteljem in mu je ob onesposobljenosti strojnega upravitelja naložena odgovornost za mehanični ladijski pogon in obratovanje, pa tudi za vzdrževanje mehaničnih in električnih naprav na ladji; (8) „pomočnik častnika stroja“ pomeni osebo, ki je na usposabljanju za častnika stroja in je kot takšna imenovana na podlagi nacionalnih zakonov ali drugih predpisov; (9) „pomorski radiotelefonist“ pomeni osebo z ustreznim spričevalom, ki so ga izdale ali priznale pristojne oblasti na podlagi določb Pravilnika o radijskih zvezah; (10) „mornar“ pomeni člana ladijske posadke razen poveljnika ladje ali ladijskega častnika; (11) „ladja“ pomeni ladjo razen ladij, ki plujejo izključno po celinskih vodah, rečnih vodah ali v bližini teh voda oziroma na območjih, kjer veljajo pristaniški predpisi; (12) „ladja, ki pluje pod zastavo države članice“ pomeni ladjo, ki je registrirana v državi članici in pluje pod zastavo te države članice v skladu z njeno zakonodajo; ladja, ki ne ustreza tej opredelitvi, se pojmuje kot ladja, ki pluje pod zastavo tretje države; (13) „obalna plovba“ pomeni plovbo v bližini države članice, kakor jo ta država opredeli; (14) „pogonska moč“ pomeni skupno maksimalno neprekinjeno izhodno moč glavnega ladijskega stroja, izraženo v kilovatih, ki je navedena v ladijski listini o registraciji ali v katerem koli drugem uradnem dokumentu; (15) „tanker za prevoz nafte“ pomeni ladjo, ki je konstruirana in se uporablja za prevoz nafte in razsutih naftnih proizvodov; (16) „tanker za prevoz kemikalij“ pomeni ladjo, ki je konstruirana ali prilagojena in se uporablja za prevoz kakršnih koli tekočih proizvodov v rinfuzi, naštetih v poglavju 17 Mednarodnega kodeksa za prevoz kemikalij v rinfuzi, v najnovejši različici; (17) „tanker za prevoz utekočinjenega plina“ pomeni ladjo, ki je konstruirana ali prilagojena in se uporablja za prevoz kakršnega koli utekočinjenega plina ali drugih proizvodov v rinfuzi, naštetih v poglavju 19 Mednarodnega kodeksa za prevoz plinov, v najnovejši različici; (18) „Pravilnik o radijskih zvezah“ pomeni Pravilnik o radijskih zvezah, ki je priložen ali za katerega se šteje, da je priložen Mednarodni konvenciji o telekomunikacijah, kakor je bila spremenjena; (19) „potniška ladja“ pomeni ladjo, opredeljeno v Mednarodni konvenciji o varstvu človeškega življenja na morju iz leta 1974 ( v nadaljnjem besedilu: Konvencija SOLAS 74), kakor je bila spremenjena, ki jo je sprejela Mednarodna pomorska organizacija (IMO);